CELEX: 62010CA0004
Language: fi
Date: 2011-07-14 00:00:00
Title: Yhdistetyt asiat C-4/10 ja C-27/10: Unionin tuomioistuimen tuomio (ensimmäinen jaosto) 14.7.2011 (Korkeimman hallinto-oikeuden (Suomi) esittämä ennakkoratkaisupyyntö) — Bureau National Interprofessionnel du Cognacin vireille panema asia (Asetus (EY) N:o 110/2008 — Tislattujen alkoholijuomien maantieteelliset merkinnät — Ajallinen soveltamisala — Tavaramerkki, joka sisältää maantieteellisen merkinnän — Käyttö, joka johtaa tilanteeseen, joka on omiaan aiheuttamaan haittaa maantieteelliselle merkinnälle — Tällaisen tavaramerkin rekisteröinnin esteet ja mitättömyysperusteet — Asetuksen välitön sovellettavuus)

10.9.2011   
            
            
               FI
            
            
               Euroopan unionin virallinen lehti
            
            
               C 269/8
            
         Unionin tuomioistuimen tuomio (ensimmäinen jaosto) 14.7.2011 (Korkeimman hallinto-oikeuden (Suomi) esittämä ennakkoratkaisupyyntö) — Bureau National Interprofessionnel du Cognacin vireille panema asia
   (Yhdistetyt asiat C-4/10 ja C-27/10) (1)
   
   (Asetus (EY) N:o 110/2008 - Tislattujen alkoholijuomien maantieteelliset merkinnät - Ajallinen soveltamisala - Tavaramerkki, joka sisältää maantieteellisen merkinnän - Käyttö, joka johtaa tilanteeseen, joka on omiaan aiheuttamaan haittaa maantieteelliselle merkinnälle - Tällaisen tavaramerkin rekisteröinnin esteet ja mitättömyysperusteet - Asetuksen välitön sovellettavuus)
   2011/C 269/13
   Oikeudenkäyntikieli: suomi
   
      Ennakkoratkaisua pyytänyt tuomioistuin
   
   Korkein hallinto-oikeus
   
      Pääasian asianosaiset
   
   Bureau National Interprofessionnel du Cognacin vireille panema asia
   
      Muu osapuoli: Gust. Ranin Oy
   
      Oikeudenkäynnin kohde
   
   Ennakkoratkaisupyyntö — Korkein hallinto-oikeus — Jäsenvaltioiden tavaramerkkilainsäädännön lähentämisestä 21.12.1988 annetun neuvoston ensimmäisen direktiivin 89/104/ETY (EYVL L 40, s. 1) samoin kuin tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta 15.1.2008 annetun Euroopan parlamentin ja neuvoston asetuksen (EY) N:o 110/2008 (EUVL L 39, s. 16) 16 ja 23 artiklan tulkinta — Tavaramerkkien ja suojattujen maantieteellisten merkintöjen välinen suhde — Muun muassa maantieteellisen merkinnän ”Cognac” sisältävän kuviomerkin rekisteröiminen sellaisia tislattuja alkoholijuomia varten, jotka eivät täytä tämän maantieteellisen merkinnän käytölle säädettyjä edellytyksiä
   
      Tuomiolauselma
   
   
               1)
            
            
               Tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta 15.1.2008 annettua Euroopan parlamentin ja neuvoston asetusta (EY) N:o 110/2008 sovelletaan sillä suojatun maantieteellisen merkinnän sisältävän tavaramerkin rekisteröinnin pätevyyden arviointiin, kun rekisteröinti on tehty ennen mainitun asetuksen voimaantuloa.
            
         
               2)
            
            
               Asetuksen N:o 110/2008 23 ja 16 artiklaa on tulkittava siten, että
               
                           —
                        
                        
                           toimivaltaisten kansallisten viranomaisten on asetuksen 23 artiklan 1 kohdan nojalla evättävä tai peruttava sellaisen tavaramerkin rekisteröinti, joka sisältää suojatun maantieteellisen merkinnän ja johon ei sovelleta saman artiklan 2 kohdassa säädettyä ajallista poikkeusta, jos tavaramerkin käyttö johtaisi johonkin asetuksen 16 artiklassa tarkoitetuista tilanteista
                        
                     
                           —
                        
                        
                           toisessa ennakkoratkaisukysymyksessä tarkoitetun kaltainen tilanne, jossa maantieteellisen merkinnän tai tällaista merkintää vastaavan ilmaisun ja sen käännöksen sisältävä tavaramerkki on rekisteröity tislatuille alkoholijuomille, jotka eivät ole tämän merkinnän edellyttämien eritelmien mukaisia, kuuluu asetuksen N:o 110/2008 16 artiklan a ja b alakohdassa tarkoitettuihin tilanteisiin, sanotun kuitenkaan rajoittamatta mahdollista 16 artiklan muiden sääntöjen soveltamista.
                        
                     
         
      (1)  EUVL C 63, 13.3.2010.